
A N U N Ț
Spitalul Municipal Gherla, cu sediul în Gherla, Str. Horea, nr. 2, jud. Cluj, organizează concurs pentru ocuparea unei functii contractual vacante in conformitate cu prevederile Ordinului  166/2023 ce a fost publicat în Monitorul Oficial, Partea I nr. 68 din 26 ianuarie 2023 și Legii 166/2026, după cum urmează:
DENUMIREA POSTULUI: medic specialist confirmat în specialitatea pediatrie

NUMĂRUL POSTURILOR: 1 post vacant

NIVELUL POSTULUI: funcție de execuție

COMPARTIMENT: Cabinet Pediatrie din cadrul Ambulatoriului integrat al Spitalului Municipal Gherla

DURATA TIMPULUI DE LUCRU: 7 ore pe zi; 35 de ore pe săptămână

PERIOADA: nedeterminată
Condiţiile generale de participare sunt:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
i) persoana să aibă capacitate deplină de exercițiu;
Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:

-Studii de specialitate: superioare absolvite cu diplomă de licență în medicină;
-Certificat de medic specialist în specialitatea pediatrie;

-Certificat profesional curent emis de Colegiul Medicilor;
-Aviz de liberă practică.
Pentru înscrierea la concurs candidații vor depune un dosar care va conține următoarele documente:

    a) formularul de înscriere la concurs, conform modelului prevăzut în anexa nr. 2 la Hotărârea Guvernului nr.1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (HG nr. 1.336/2022);

    b) copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;

    c) copie a certificatului de membru al organizaţiei profesionale cu viza pe anul în curs;

    d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

    e) acte doveditoare pentru calcularea punctajului prevăzut în anexa nr. 3 la ordin;

    f) certificat de cazier judiciar sau, după caz, extrasul de pe cazierul judiciar;

    g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    i) copia actului de identitate sau orice alt document care atestă identitatea, potrivit legii, aflate în termen de valabilitate;

    j) copia certificatului de căsătorie sau a altui document prin care s-a realizat schimbarea de nume, după caz;

    k) curriculum vitae, model comun European;

    l) chitanța de plată  a taxei de concurs, în  valoare de 150 lei care se achită la sediul spitalului la casieria unitatii.

Documentele prevăzute la lit. f) şi h) sunt valabile 3 luni şi se depun la dosar în termen de valabilitate.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătaţii.

Copia actului de identitate, copiile documentelor de studii și carnetul de muncă sau, după caz, adeverinţele care atestă vechimea vor fi prezentate şi în original în vederea verificării conformității copiilor cu acestea.
     Probele stabilite pentru concurs:

     a) selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr. 3 la ordin;

     b) proba scrisă;

     c) proba clinică. 

 Se pot prezenta la următoarea etapă numai candidații declarați admiși la etapa precedentă.

 Pentru fiecare probă a concursului punctajul este de maximum 100 puncte.

 Pentru a fi declaraţi admişi, candidaţii trebuie să obţină la fiecare probă minimum 50 puncte.

 Promovarea probei scrise este obligatorie pentru susţinerea urmatoarei probe.

 Sunt declaraţi admişi la proba scrisă şi la proba clinică candidaţii care au obţinut minimum 50 puncte.
 Calendarul de desfășurare a concursului ce va fi organizat la sediul Spitalului Clinic de Urgență pentru Copii Cluj Napoca, Clinica Pediatrie 2, str. Crișan nr. 3-5, Cluj – Napoca, jud.Cluj, în Amfiteatrul Clinicii:
	Nr. crt.
	Activităţi
	Data

	1.
	Publicarea anunțului 
	12.10.2026

	2.
	Data limită pentru depunerea dosarelor de participare la concurs la adresa:

Spitalul Municipal Gherla, cu sediul în Gherla, Str. Horea, nr. 2, jud. Cluj
	13.10.2026 - 26.10.2026, ora 13.00

	3.
	Selecţia dosarelor de către membrii comisiei de concurs
	28.10.2026, ora 12.00

	4.
	Afişarea rezultatelor selecţiei dosarelor
	29.10.2026, ora 12.00

	5.
	Depunerea contestaţiilor privind rezultatele selecţiei  dosarelor
	30.10.2026, ora 12.00

	6.
	Afişarea rezultatului soluţionării contestaţiilor
	02.11.2026, ora 12.00

	7.
	Susţinerea probei scrise
	09.11.2026, ora 09.00

	8.
	Afişarea rezultatului probei scrise
	09.11.2026, ora 15.00

	9.
	Depunerea contestaţiilor privind rezultatele probei scrise 
	10.11.2026, ora 09.00

	10.
	Afişarea rezultatului soluţionării contestaţiilor
	10.11.2026, ora 15.00

	11.
	Susţinerea probei clinice
	11.11.2026, ora 09.00

	12.
	Comunicarea rezultatelor după susţinerea probei clinice
	11.11.2026, ora 15.00

	13.
	Depunerea contestaţiilor privind rezultatul probei clinice
	12.11.2026, ora 09.00

	14.
	Afişarea rezultatului soluţionării contestaţiilor
	12.11.2026, ora 15.00

	15.
	Afişarea rezultatului final al concursului
	13.11.2026, ora 12.00




TEMATICA 
I. PROBA SCRISĂ

1. Creșterea și dezvoltarea somatică. Etapele dezvoltării neuropsihice. Aprecierea dezvoltării la nivelul asistenței primare. Îngrijirea copilului cu anomalii ale dezvoltării somatice și neuropsihice la nivelul asistenței primare și în instituțiile specializate. 
Abordarea interdisciplinară a tulburărilor de creștere și dezvoltare. 

2. Alimentația sugarului și copilului sănătos (necesități nutriționale, rația dietetică recomandată, alimentația naturală și mixtă, diversificarea alimentației sugarului, alimentația copilului și adolescentului sănătos). Criteriile de apreciere a stării de nutriție. Formule de lapte adaptate. Transferul medicamentelor prin laptele matern. 
3. Patologia neonatală: detresa respiratorie, icterele neonatale, encefalopatia hipoxicischemică, hemoragiile intracraniene infecțiile neonatale, convulsii neonatale. 
4. Embriopatii, fetopatii: TORCH, sdr. alcoolic fetal, sifilis congenital.
5.  Falimentul creșterii. Malnutriția protein-energetică și proteică. 
6. Obezitatea. 
7. Febra la copil.
8.  Rinoadenoidita acută. Faringita acută. Stomatitele și cheilitele. Otita medie acută. Mastoidita. 
9. Crupul. Laringotraheobronșita acută. Bronșiolita acută. 
10. Insuficiența respiratorie acută. 
11. Pneumonia acută comunitară. Supurația pulmonară. Pleurezia. Pneumotoracele. 
12. Principiile de diagnostic și tratament ale bolii atopice. Astmul bronșic. Rinita alergică. Alergiile alimentare. Dermatita atopică. Urticaria și angioedemul. Alergiile medicamentoase. 
13. Malformațiile congenitale de cord necianogene. 
14. Malformațiile congenitale de cord cianogene. 
15. Hipertensiunea arterială la copil.
16.  Diareea acută bacteriană și virală. 
17. Sindroamele de deshidratare. 
18. Diareea cronică și sindroamele de malabsorbție (inclusiv fibroza chistică și celiachia).
19. Boala inflamatorie intestinală. 
20. 
Abdomenul acut nechirurgical. Durerile abdominale recurente și alte sindroame dureroase recurente la copil. 

21. 
Constipația cronică și encoprezisul. 

22. 
Icterele la sugar si copil.

23. 
Hepatitele cronice și ciroza hepatică. 

24. Hemoragiile digestive la nou-născut și copil. 
25. Sindroamele de hipertensiune portală. Colestaza neo-natală. 
26. Insuficiența pancreatică exocrină. Fibroza chistică. 
27. Miocarditele. Cardiomiopatiile primare și secundare. 
28. Pericarditele. Endocardita infecțioasă. 
29. Tulburări de ritm și conducere. 
30. Insuficiența cardiacă. 
31. Rahitismul carențial și anemiile carențiale. 
32. Anemiile hemolitice congenitale și dobândite. 
33. Sindroame hemoragice: purpura vasculară, trombocitopenii, trombocitopatii, coagulopatii ereditare și dobândite (inclusiv coagularea intravasculară diseminată). Trombozele venoase și arteriale. 
34. Tratamentul substitutiv cu produse de sânge. 
35. Infecția de tract urinar. 
36. 
Anomaliile congenitale ale tractului urinar la copil: refluxul vezico-ureteral, anomaliile obstructive ale tractului urinar. 

37. 
Glomerulonefritele acute și cronice. 

38. Sindromul nefrotic. 
39. Insuficiența renală acută. 
40. Boala cronică renală (Insuficiența renală cronică). 
41. Tuberculoza pulmonară primară și secundară. 
42. Sifilisul congenital și dobândit. 
43. Deficite imune genetice și dobândite. 
44. Leucemiile acute limfoblastice și non-limfoblastice. 
45. Limfoamele maligne Hodgkiniene și non-Hodgkiniene la copil. 
46. Aplazia medulară idiopatică și secundară. Anemiile hipoplastice congenitale și dobândite. 
47. Urgențele oncologice la copil. 
48. Tumorile SNC. Tumorile solide (neuroblastomul, nefroblastomul). Histiocitozele. 
49. Anomaliile hidro-electrolitice și acido-bazice la copil. 
50. Sindromul hemolitic-uremic și purpura trombotică trombocitopenică. 
51. Hipocalcemiile și hipercalcemiile. Rahitismele vitamino-D rezistente. 
52. Bolile congenitale de metabolism: fenilcetonuria, hiperamoniemia, tirozinemia, galactozemia, glicogenozele, hipercolesterolemia familială, hipertrigliceridemia familială. 
53. Hiperglicemiile sugarului și copilului. 
54. Hipoglicemiile sugarului și copilului. 
55. Diabetul zaharat la copil. Acidocetoza și coma diabetică. 
56. Cromozomopatii (trisomia 21, Turner, Klinefelter). 
57. Reumatismul articular acut. Artrita idiopatică juvenilă. 
58. Colagenozele (lupusul eritematos sistemic, dermatomiozita, sclerodermia). Vasculitele. Bolile autoinflamatorii.
59. Meningita și encefalita. 
60. Infecții cu exantem: rujeola, rubeola, boala mână-picior-gura, varicela, herpes zoster, scarlatina. 
61. Infecția urliană. Mononucleoza infecțioasă. 
62. Infecții respiratorii transmisibile: tusea convulsivă, gripa. 
63. Șocul. Anafilaxia. 
64. Intoxicațiile acute (acetaminofen, alcool, barbiturice, benzodiazepine, opioide, digitalice, substanțe caustice, anticolinergice, monoxid de carbon). 
65. Insuficiența hepatică. 
66. Hipertensiunea craniană și edemul cerebral acut.
67. Coma și statusul convulsiv. 
68. Sindromul convulsiv. Convulsiile febrile. 
69. Paraliziile cerebrale infantile. 
70. Stenoza hipertrofică de pilor. 
71. Invaginația intestinală. 
72. Enterocolita ulcero-necrotică. 
II. PROBA CLINICĂ

Prezentarea unui caz clinic cu patologia cuprinsă în tematica probei scrise. 

Informații suplimentare se pot obține la numărul de telefon 0264/241.914, la adresa de e-mail: resurseumane@spitalgherla.ro; resurseumane2@spitalgherla.ro și pe website: www.spitalgherla.ro.

